wickkiey/tamil-wikipedia-chunked huggingface dataset:
# பூலோ காசாப்

## பெயர்

**பூலோ கசாப்** என்ற பெயர், ஒரு வகையான மூங்கில் இனத்தின் பெயரில் இருந்து உருவான மலாய் சொற்களாகும். இந்த நகரம் நிறுவப்பட்டபோது அங்கு அந்த வகையான மூங்கில்கள் அதிகமாகக் கிடைத்தன.  
குறிப்பாக பூலோ கசாப் பழைய சந்தைக்கு அருகில் இந்த மரங்கள் இன்றும் உள்ளன. பூலோ கசாப் என்றால் மலாய் மொழியில் "கரடுமுரடான மூங்கில்" என்று பொருள்.
# பூலோ காசாப்

## வரலாறு

பூலோ கசாப்பின் பழைய பாலம் மலேசியக் கூட்டரசு சாலை 1 கட்டுமானத்தின் போது பிரித்தானிய மலாயா அரசாங்கத்தால் கட்டப்பட்டது. இருப்பினும், பிரித்தானிய வீரர்கள் இரண்டாம் உலகப் போரின் போது பாலத்தின் ஒரு பகுதியைத் தகர்த்து விட்டார்கள்.  
சிங்கப்பூர் தீவை நோக்கி சப்பானியவீரர்களின் முன்னேற்றத்தைத் தற்காலிகமாகத் தடுத்து நிறுத்துவதற்காகப் பூலோ காசாப் பாலம் தர்க்கப்பட்டது. போர் முடிவுக்கு வந்ததும் புதிய பாலம் கட்டப்பட்டது.  
இருப்பினும் இந்தப் பாலம் 1964-இல் ஜொகூரில் ஏற்பட்ட கடும் வெள்ளத்தின் போது, 9-ஆவது மைலில் உள்ள பாலத்துடன் சேர்ந்து அடித்துச் செல்லப்பட்டது. அதன் அருகே புதிய பாலம் கட்டப்பட்டது. அப்போது தற்காலிகமாக ஒரு பெய்லி பாலமும் கட்டப்பட்டது. தற்போது புதிய பாலம் மட்டுமே பயன்பாட்டில் உள்ளது. பழைய பாலத்தின் எச்சங்களை இன்றும் இங்கு காணலாம்.
# தாவரவளம்

, எளிமையான தாவரவளம் தெரிவிக்கும் வரைபடம்|]]  
**தாவரவளம்** (*flora* (பன்மை: *floras* அல்லது *florae*) என்பது ஒரு குறிப்பிட்ட நிலப்பகுதியில் அல்லது காலத்தில் இருக்கும், அனைத்து தாவரங்களையும் குறிப்பிடுகிறது. பெரும்பாலும், பொதுவாக இயற்கையாகக் காணப்படும் உள்ளிடச் சூழலியலில் வளரும் அகணியத் தாவரங்களைக் குறிக்கிறது. இச்சொல்லினைப் போலவே, விலங்குகளைக் குறிக்க, விலங்குவளம் (*fauna*) என்ற சொல் பயன்படுகிறது. பூஞ்சைகளைக் குறிக்க பூஞ்சைவளம் (*funga*) என்ற சொல்லும் பயன்படுத்தப்படுகிறது. சில நேரங்களில், பாக்டீரியாகள், பூஞ்சைகள் இரண்டும் *தாவரவளம்* (*flora* அல்லது *gut flora* அல்லது *skin flora*) என்றும் குறிக்கப்படுகிறது.
# தாவரவளம்

## சொற்பிறப்பியல்

, இச்சொல்லை(flora) உருவாக்கியவர்]]
ரோமானிய புராணங்களில் தாவரங்கள், மலர்கள் ஆகியவற்றின் தெய்வமான ஃபுளோராவின் (Flora) இலத்தீன் பெயரிலிருந்து 'ஃபுளோரா'(flora) என்ற சொல் வருகிறது. இந்தப் பெண் தெய்வத்தின் பெயரினைப் பயன்படுத்தி ஆகு பெயராக, பதினாறாம் நூற்றாண்டின் இறுதியில், 'ஃபுளோரா' என்ற இந்த துறைச்/கலைச் சொல் உருவானது. ஒரு பகுதியின் இயற்கையான தாவரங்களைக் குறிக்க முதலில் கவிதைகளில் பயன்படுத்தப்பட்ட இது, விரைவில் அத்தகைய தாவரங்களை பட்டியலிடும் **ஒரு படைப்பு** என்ற பொருளைப் பெற்றது. மேலும், பதினேழாம் நூற்றாண்டில், செயற்கைத் தோட்டத்தின் மலர்களைக் குறிக்கவும், 'ஃபுளோரா' என்ற சொல் பயன்படுத்தப்பட்டது  
தாவரத்தொகுதி / தாவரக்குழு (vegetation = ஓர் குறிப்பிட்ட இடத்தின் பொதுவான தோற்றம்), தாவரவளம் (flora = ஓர் குறிப்பிட்ட இடத்தின் வகைப்பாட்டியல்) ஆகிய இரண்டுக்கும் இடையேயான வேறுபாட்டை, முதலில் பிரெஞ்சு அறிஞரான சூலெசு தர்மானால் (Jules Thurmann -1849) தெளிவு படுத்தினார். இவருக்கு முன்பு, இந்த இரண்டு சொற்களும் மாறி மாறி பயன்படுத்தப்பட்டன.
# தாவரவளம்

## வகைப்பாடுகள்

, முதல் தாவர வளப்புத்தகப் பதிப்பாளர்]]
தாவரங்கள் மண்டல / ஒரு குறிப்பிட்ட புவியியல் பகுதி என்பது, காலப்பகுதி, சிறப்புச் சூழல் அல்லது காலநிலை ஆகியவற்றின் அடிப்படையில், தாவரக் குழுக்களாகப் பிரிக்கப்படுகின்றன. மலை, சமவெளி போன்ற தனித்துவமான வாழ்விடங்களாகப் பகுதிகளைக் குறிப்பிடலாம். புதைபடிவத் தாவரங்கள் என்பதில் பழங்காலத் தாவர வாழ்க்கை எனப் பொருள்படும். இறுதியாக, சிறப்புச் சூழல்களின் அடிப்படையில், தாவரக் குழுக்கள் மேலும் பிரிக்கப்படலாம்:
- **உள்ளூர்த் தாவரவளங்கள்** (Native flora) - ஒரு பகுதியின் பூர்வீக, உள்நாட்டுத் தாவரங்கள்.
- **வேளாண், தோட்ட**க்கலைத் தாவரவளங்கள் (Garden flora). மனிதர்களால் வேண்டுமென்றே வளர்க்கப்படும் தாவரங்கள்.
- **களைத் தாவரங்கள்** (Weed flora) - பாரம்பரியமாக, இந்த வகைப்பாடு விரும்பத்தகாததாகக் கருதப்படும் தாவரங்களுக்குப் பயன்படுத்தப்பட்டது. அவற்றைக் கட்டுப்படுத்த, ஒழிக்க மேற்கொள்ளப்பட்ட ஆய்வுகளில் இவை கவனம் பெற்றன.
- களைச் செடிகள், ஆக்கிரமிப்புச் செடிகள் (களைச் செடிகளாக இருக்கலாம் அல்லது இல்லாமலும் இருக்கலாம்), மற்றும் வேளாண்மைக்கு விரும்பத்தகாத உள்நாட்டு மற்றும் அறிமுகப்படுத்தப்பட்ட களை அல்லாத செடிகள். முன்னர் களைகளாகக் கருதப்பட்ட பல உள்நாட்டுத் தாவரங்கள் பல்வேறு சுற்றுச்சூழல் அமைப்புகளுக்கு நன்மை பயக்கும் அல்லது அவசியமானவை என்று காட்டப்பட்டுள்ளன.  
இன்று, இந்த வரையறை தாவர வாழ்க்கையின் வகைப்பாடாகக் குறைவாகவே பயன்படுத்தப்படுகிறது, ஏனெனில் இது மூன்று வெவ்வேறு வகையான தாவர வளங்களை உள்ளடக்கி உள்ளது.
# தாவரவளம்

## ஆவணமாக்கல்

(WGSRPD)|]]
ஒரு குறிப்பிட்ட பகுதி அல்லது காலத்தின் தாவரங்கள், "ஃப்ளோரா" (Flora) என்று அழைக்கப்படும் ஒரு பதிப்பக வெளியீட்டில் ஆவணப்படுத்தப்படலாம் (ஆங்கிலத்தில் இரண்டு அர்த்தங்களும் குழப்பமடையக்கூடும் போது, வேறுபடுத்துவதற்காக "ஃப்ளோரா"(Flora) என பெரிய எழுத்தில் எழுதப்படலாம்). இத்தகைய ஃப்ளோராக்களை திறம்பட உருவாக்க அல்லது பயன்படுத்த, சிறப்பு தாவர அறிவு தேவைப்படலாம். பாரம்பரியமாக இவை புத்தகங்களாக இருக்கின்றன, ஆனால், சில இப்போது சிடி-ரோம் அல்லது இணையதளங்களில் வெளியிடப்படுகின்றன.  
1648 ஆம் ஆண்டில் சைமன் பாலி எழுதிய ஃபிலோரா டானிகா (Flora Danica) என்ற புத்தகம், ஒரு குறிப்பிட்ட பிராந்தியத்தின் தாவர உலகத்தை "ஃபிலோரா" என்று தலைப்பிட்ட முதல் புத்தகம் ஆகும். இது முக்கியமாக டென்மார்க்கில் வளரும், மருத்துவ தாவரங்களைப் பற்றி விவரிக்கிறது. 1656 ஆம் ஆண்டில், போலந்து நாட்டு இயேசு சபைத் துறவியான மைக்கேல் பாய்ம் எழுதிய ஃபிலோரா சினென்சிஸ் (Flora Sinensis), "ஃபிலோரா" என்று தலைப்பிடப்பட்ட மற்றொரு புத்தகம் ஆகும். இருப்பினும், அதன் தலைப்புக்கு மாறாக, இது அந்த மண்டலத்தின் தாவரங்களை மட்டுமல்லாமல், சீனா, இந்தியாவின் சில விலங்குகளையும் உள்ளடக்கியுள்ளது.  
பதிப்பிக்கப்பட்ட தாவரவியல் நூல்களில் பெரும்பாலும் கண்டறியும் திறவுகோல்கள் (diagnostic keys) அடங்கும். பெரும்பாலும் இவை *இருநிலை* திறவுகோல்கள் (dichotomous keys) ஆகும். இவை ஒரு பயனரை, ஒரு தாவரத்தை மீண்டும் மீண்டும் பரிசோதித்து, கொடுக்கப்பட்டுள்ள இரண்டு மாற்று வழிகளில், எது அந்தத் தாவரத்திற்குச் சிறப்பாகப் பொருந்தும் என்பதைத் தீர்மானிக்க உதவும்.
# தாவரவளம்

## இவற்றையும் காணவும்

- தமிழ்நாட்டின் அகணியத் தாவரவளம்
- உயிர்மம் — ஒரு குறிப்பிட்ட இடத்தின் பெரும்பான்மையான தாவர, விலங்கின குழுக்கள்
- மூலிகை நூல்
- உலக தாவரவள இணைநிலை
- தாவரவள, விலங்குவள பாதுகாப்புக் கழகம்
- தோட்டக்கலையின் தாவரவளம்
- பெரும் தாவரவளம்
- மருந்தியல் களஞ்சியம்
- தாவரப்பட்டி - *The Plant List* என்பது ஒரு பன்னாட்டு திட்டப்பணி, இதன் தரவுகள் வேறொரு திட்டமாக மாறியுள்ளது.
- தாவர வளரியல் — ஒரு இடத்தின் தாவர வாழ்வினைக் குறிக்கும் பொதுவான சொல் ஆகும்.
# என். கே. தேசம்

**என். குட்டிகிருஷ்ணா பிள்ளை** (*N. K. Desam*, 31 அக்டோபர் 1936 – 4 பெப்பிரவரி 2024), **என். கே. தேசம்** என்று நன்கு அறியப்பட்ட தென்னிந்தியாவின் கேரளாவைச் சேர்ந்த இந்திய மலையாளக் கவிஞரும் இலக்கிய விமர்சகரும் ஆவார். 2009 இல், இவரது கவிதைத் தொகுப்பான *முத்ரா* கேரள சாகித்திய அகாதமி விருதை வென்றது. இரவீந்திரநாத் தாகூர் எழுதிய *கீதாஞ்சலி* படைப்பினை 2017 ஆம் ஆண்டு மலையாளத்தில் மொழிபெயர்த்தார். இந்நூல் கேரளாவின் கேந்திர சாகித்திய அகாதமி மொழிபெயர்ப்புப் பரிசுக்கு தேர்ந்தெடுக்கப்பட்டது.
# என். கே. தேசம்

## வாழ்க்கை வரலாறு

என். கே. தேசம் 1936 அக்டோபர் 31 அன்று ஆலுவா அருகிலுள்ள தேசோம் கிராமத்தில் பிறந்தார். ஆயுள் காப்பீட்டுக் கழகத்தில் அதிகாரியாக இருந்த இவர் 1996 இல் ஓய்வு பெற்றார். ஆர். லீலாவதியை மணந்து மூன்று குழந்தைகளைப் பெற்றார். பன்னிரண்டு வயதிலிருந்தே எழுதத் தொடங்கிய இவர், 10 இற்கும் மேற்பட்ட கவிதைத் தொகுப்புகளை வெளியிட்டார். இவரது முதல் தொகுப்பு **அந்திமலரி** என்பதாகும், இவர் அந்திமலரி தொகுப்பை 1973 இல் வெளியிட்டார். 2016 இல், இரவீந்திரநாத் தாகூரின் 'கீதாஞ்சலி' யை மலையாள மொழியில் மொழிபெயர்த்ததற்காக கேந்திர சாகித்திய அகாதமி விருதைப் பெற்றார்.  
என். கே. தேசம் 2024 பெப்பிரவரி 4 அன்று கொடுங்கல்லூரில் உள்ள ஒரு மருத்துவமனையில் காலமானார். இறக்கும் போது இவருக்கு வயது 87. மறுநாள் இவரது உடல் தகனம் செய்யப்பட்டது. இவரது இறுதிச் சடங்கிற்கு உள்ளூர் காவற்காரர்களுடன் நூற்றுக்கணக்கான மக்கள் கூடி இறுதி அஞ்சலி செலுத்தினர்.
# என். கே. தேசம்

## படைப்புகள்

| ஆண்டு | தலைப்பு | வெளியீட்டாளர் | குறிப்புகள் |  |
| --- | --- | --- | --- | --- |
| 1973 | *அந்திமலரி* | எசு.பி.சி.எசு., கோட்டயம் |  |  |
| 1975 | *கன்யாகிரிதயம்* | எசு.பி.சி.எசு., கோட்டயம் |  |  |
| 1979 | *அப்பூபந்தாடி* | கேரள சாகித்திய அகாதமி, திருச்சூர் |  |  |
| 1979 | *சொட்டையிலே சீலம்* | எசு.பி.சி.எசு., கோட்டயம் |  |  |
| 1981 | *பவிழமல்லி* | எசு.பி.சி.எசு., கோட்டயம் |  |  |
| 1984 | *உள்ளெகம்* | என்.பி.எசு., கோட்டயம் |  |  |
| 1999 | *அன்பதொன்னக்சரளி* | எசு. டி. ரெட்டியார் & சன்சு, கொச்சி |  |  |
| 2001 | *எலிமீசா* | எசு.பி.சி.எசு., கோட்டயம் |  |  |
| 2003 | *காவியகெளி* | கிரீன் புக்சு, திருச்சூர் |  |  |
| 2006 | *முத்ரா* | கரண்ட் புக்சு, கோட்டயம் |  |  |
| 2006 | *மழதுளிகள்* | குருசேத்ரா பப்ளிகேசன்ஸ், கொச்சின் |  |  |
| 2010 | *கீதாஞ்சலி* | கிரீன் புக்சு, திருச்சூர் | *கீதாஞ்சலியின்* மொழிபெயர்ப்பு |  |
| 2016 | *வைலோபிள்ளை கதகவிதகள்* | கிரீன் புக்சு, திருச்சூர் |  |  |
| 2016 | *தேசிகம்* | வல்லத்தோல் வித்தியாபீடம், சுகபுரம்
என்.பி.எசு., கோட்டயம் | முழுப் பணிகள் | } |
# சுவைச்சாறு

இன் தயிர் சுவைச்சாறு]]
**சுவைச்சாறு** (*Sauce*) என்பது சமையலில் தயாரிக்கப்படும் உணவின் துணை உணவாகும். இதில் பல வகைகள் இருக்கின்றன. அவை நாட்டுக்கு நாடு வேறுபடுகின்றன. ஒவ்வொரு நாட்டு உணவு கலாச்சாரத்திற்க்கும் ஏற்ப, இவையும் வேறுபடுகின்றன. தமிழில் இவ்வாறு வேறுபடும் துணை உணவுகளை, *வெஞ்சனம்* என்று அழைப்பர். திட உணவுப் பொருளுடன் கலந்து உண்ணப் பயனாகும் இனிப்பு அல்லது காரம் சுவையுடைய பசைக்கலவையையே, சுவைச்சாறு என்கிறோம். பிரித்தானியர்கள் இந்தியாவை ஆண்ட பொழுது, இந்த உணவின் தாக்கத்தால், சில உணவு மாற்றங்கள் அவர்கள் உணவில் ஏற்பட்டன. அம்மாற்றத்தில் இணைந்த இந்த சுவைச்சாறு வகைகளும் அடங்கியுள்ளன.
# சுவைச்சாறு

## இவற்றையும் காணவும்

- ஊறுகாய்
- சட்னி
- சாலட்
- சம்பல்
- சுவைச்சாறு செய்யுமிடம்
# கனகதுர்கா

**கனகதுர்கா** (*Kanakadurga*) என்பவர் மலையாளத் திரைப்படங்களில் நடித்ததற்காக நன்கு அறியப்பட்ட ஓர் இந்திய நடிகை ஆவார். இவர் ஆந்திராவின் விசயவாடாவைச் சேர்ந்தவர். மலையாளத் திரைப்படமான *நெல்லு* படத்தில் குருமத்தியாக அறிமுகமானார். இவர் தமிழ், கன்னடம் மற்றும் தெலுங்கு மொழிகளில் சில திரைப்படங்களில் நடித்துள்ளார். இவர் மலையாள ஒளிப்பதிவாளர் கேமச்சந்திரனை மணந்தார். இவரது மகள் மானசா பிக் பி, காக்கி, ஜூபிலி, கல்கத்தா நியூஸ், தி ஸ்னேக் அண்ட் லேடர் போன்ற மலையாளத் திரைப்படங்களிலும், நந்தனவனம் 120 கி. மீ. சங்கர் போன்ற தெலுங்குத் திரைப்படங்களிலும் தமிழ் தொலைக்காட்சித் தொடரான உதிரிப்பூக்களிலும் நடித்துள்ளார். இவர் இப்போது தொலைகாட்சி திரைப்படங்கள் மற்றும் சோப் ஓபராக்களில் நடித்து வருகிறார்.
# கனகதுர்கா

## திரைப்படவியல்

### மலையாளம்

- ஜெயன்-புராணத்தின் பின்னணியில் உள்ள மனிதன் (2010) -ஆவணப்படம்
- சூத்ரதரன் (2001) பாரதி அக்கா
- *வேட்டா* (1984)
- என்டே *கிராமம்* (1984)
- என்னே ஜான் தெடுன்னு (1983) சாரதா
- *இத்தும் ஒரு ஜீவிதம்* (1982)
- *காலம்* (1982)
- *மருபாச்சா* (1982) துர்கா
- *கொரிதாரிச்சா நால்* (1982)
- *கொடுமுடிகல்* (1981)
- தாவரா (1981) தேவகி
- அரியாபேத ரகசியம் (1981) சரோஜ
- *காட்டுக்களளன்* (1981)
- *ரந்து முகங்கல்* (1981)
- *காட்டுபோத்து* (1981)
- *அக்னிசேத்திரம்* (1980) -சாந்தா
- *ஆரோகனம்* (1980) தேவி
- *இடிமுழக்கம்* (1980) காயத்ரிதேவி/மேரிக்குட்டி
- *மகரவிளக்கு* (1980)
- *பிராலயம்* (1980) -லட்சுமி
- *சக்தி* (1980)
- *கரிம்பனா* (1980)
- *இவல் ஈ வழிவரே (1980) *
- *அபிமன்யு* (1980)
- *அக்னிவ்யோஹம்* (1979)
- *சிகரங்கல்* (1979)
- *சிம்மாசனம்* (1979) மாதவி
- இரும்பழிக்கல் (1979) சைனபா
- தாரங்கம் (1979) ஜானுவாக
- *அவனோ அதோ அவளோ* (1979)
- *விஜயம் நம்முடே சேனாணி* (1979)
- *வலைதவன் வலல்* (1979)
- *ரக்தமில்லாத மனுஷ்யன்* (1979)
- *கதிர்மண்டபம்* (1979)
- *நிழலுகல் ரூபங்கல்* (1979)
- உத்தராதராத்ரி (1978)
- *இத்தா ஒரு மனுஷ்யன்* (1978)
- *லிசா* (1978) முன்னாள் விடுதிக் காவலர்
- *சினேகதிண்டே முகங்கல்* (1978) சாவித்ரி
- சத்யவதியாக *எத்தோ ஒரு சுவப்னம்* (1978)
- *கேமாந்தராத்ரி* (1978)
- *அடவுகல் பத்தினேட்டு* (1978)
- வடக்கக்கு ஒரு கிருதயம் (1978) மாலினி
- அஷ்டமங்கள்யம் (1977)
- *நூராயும் பாதாயும்* (1977)
- *கர்ணபர்வம்* (1977)
- துருப்புகுலன் (1977)
- *மோகினியாட்டம்* (1976) அனசோயா
- தேம்மாடி வேலப்பன் (1976) மாதவி
- பிக் பாக்கெட் (1976) மாதவிகுட்டி/கௌரிமாதா
- *தீக்கனல்* (1976)
- தாமஸ்லீஹா (1975)
- *ராசலீலா* (1975)
- *நெல்லு* (1974) குருமத்தி
- *மழக்காரு* (1973) -மாலதி
- *நிர்தஷாலா* (1972) -சிந்து
# கனகதுர்கா

## திரைப்படவியல்

### தமிழ்

- *ஒளி விளக்கு* (1968) சோவுடன்
- எங்க ஊர் ராஜா (1968) -விஜயா
- *சொர்க்கம்* (1970) லட்சுமி
- *சவாலே சமாளி* (1971) -ஜெயலலிதாவின் நண்பர்
- *அருணோதயம்* (1971)
- வீட்டுகு ஒரு பிள்ளை (1971)
- *அபூர்வ ராகங்கள்* (1975)
- *பொன் மேகலை* (2005)
# கனகதுர்கா

## திரைப்படவியல்

### தெலுங்கு

- *பிரைவேட் மாஸ்டர்* (1967)
- மஞ்சி குடும்பம் (1968) கமலா
- *அந்தலா ராமுடு* (1973) பாரம்பரிய நடனக் கலைஞர்
- அபிமனவந்துளு (1973)
- நிந்துக் குடும்பம் (1973)
- *சிறீ கனகதுர்கா மகிமா* (1973)
# கனகதுர்கா

## திரைப்படவியல்

### கன்னடம்

- மாயா மனுஷ்ய (1976)
# Module:Location map/data/Russia Khabarovsk Krai

return {
name = 'Khabarovsk Krai',
top = 63,
bottom = 46,
= 130,
= 148,
image = 'Russia Khabarovsk Krai location map.svg',
image1 = 'Russia Khabarovsk Krai relief location map.png'
}
# அனார்கலி மரிக்கார்

**அனார்கலி மாரிகர்** (*Anarkali Marikar*) மலையாளத் திரைப்படங்களில் நடிக்கும் ஓர் இந்திய நடிகை ஆவார்.
# அனார்கலி மரிக்கார்

## ஆரம்பகால வாழ்க்கை

நியாசு மாரிகர் மற்றும் லாலி பி. எம். ஆகியோருக்கு அனார்கலி மகளாகப் பிறந்தார். இவரது தந்தை ஒரு புகைப்படக் கலைஞர் ஆவார். தாய் ஒரு நடிகை. இவருக்கு இலட்சுமி மாரிகர் என்ற அக்காவும் உள்ளார். இவர் மலையாளத் திரைப்படமான *நம்பர் 1 சினேகதீரம் பெங்களூர் வடக்கு*-ல் குழந்தை நட்சத்திரமாக நடித்தார். அனார்கலி திருவனந்தபுரத்தில் உள்ள மார் இவானியோஸ் கல்லூரி மக்கள் தகவல்தொடர்பில் பட்டம் பெற்றார். தனது சகோதரியின் நண்பரான ஒளிப்பதிவாளர் அனந்த் சி. சந்திரன் மூலம் தனது முதல் படமான ஆனந்தத்தில் நடிக்க இவருக்கு வாய்ப்பு வழங்கப்பட்டது.
# அனார்கலி மரிக்கார்

## தொழில்

அனார்கலி 2016ஆம் ஆண்டில் பதின்மக் காதல்-நகைச்சுவை படமான ஆனந்தத்தில் துணை வேடத்தில் அறிமுகமானார். இவரது இரண்டாவது படமான விமானத்தில் (2017) பிருத்விராஜ் சுகுமாரன் முக்கியக் கதாபாத்திரத்தில் நடித்தார். மேலும் அறிமுக இயக்குநர் பிரதீப் நாயர் இயக்கியுள்ளார். இதன்பிறகு, அறிமுக இயக்குநர் நிசாத் இப்ராகிம் இயக்கிய *அமலா*வில் முன்னணிக் கதாபாத்திரத்தில் நடித்தார்.  
2018ஆம் ஆண்டில், *மந்தாரம்* படத்தில் ஆசிப் அலிக்கு இணையாக தேவிகாவாக நடித்தார். 2019ஆம் ஆண்டில், அறிமுக இயக்குநர் மனு அசோகனின் உயாரே படத்தில் பார்வதி திருவோத்து, டோவினோ தாமஸ் மற்றும் ஆசிப் அலி ஆகியோருடன் நடித்தார். மன்னு முன்னதாக அனார்கலியுடன் விமானத்தில் இணை இயக்குநராகப் பணியாற்றினார். கதாநாயகியான பல்லவிக்கு (பார்வதி) நண்பரான சரியா டி கோஸ்டா என்ற இவரது பாத்திரம் விமர்சன ரீதியாகப் பாராட்டப்பட்டது. அறிமுக இயக்குநர் சனில் களத்தில் இயக்கிய *மார்கோனி மத்தாய்* படத்திலும் இவர் விருந்தினர் வேடத்தில் நடித்துள்ளார்.
# அனார்கலி மரிக்கார்

## திரைப்படவியல்

| 2016 | *ஆனந்தம்* | தர்ஷனா |
| --- | --- | --- |
| 2017 | *விமணம்* | கௌரி |
| 2018 | *மந்தாரம்* | தேவிகா |
| 2019 | *உயரே* | சரியா டி கோஸ்டா |
| *மார்கோனி மாத்தாய்* | கேமியோ |  |
| 2022 | *பிரியன் ஒட்டத்திலனு* | ஜியா |
| 2023 | *ஆ 32 முத்தல் 44 வரே* | ஜியா |
| *சுலைகா மன்சில்* | ஹல |  |
| *ஜானகி ஜானே* | மரியா |  |
| *அமலா* | ஷெரின் |  |
| *கிர்க்கன்* | ரேச்சல் |  |
# வித்யா மால்வதே

**வித்யா மால்வதே** (*Vidya Malvade*-பிறப்பு: மார்ச் 2,1973) ஓர் இந்திய நடிகை ஆவார்.
# வித்யா மால்வதே

## இளமை

மால்வதே 2 மார்ச் 1973 அன்று இந்தியாவின் மகாராட்டிராவில் பிறந்தார். இவர் மூத்த நடிகை சுமிதா பட்டீலின் மருமகள் ஆவார். இவருக்கு இரண்டு சகோதரிகள் உள்ளனர்.
# வித்யா மால்வதே

## தொழில் வாழ்க்கை

வித்யா ஒரு வானூர்திப் பணிப்பெண்ணாகத் தனது வாழ்க்கையைத் தொடங்கினார். பின்னர் இவர் வடிவழகியாகப் பணி செய்யத் தொடங்கினார். மேலும் விளம்பரத் தயாரிப்பாளர் பிரகலாத் கக்கர் சில விளம்பரங்களுக்கு இவரைத் தேர்ந்தெடுத்தார். விக்ரம் பட் இந்தேஹா (2003) மூலம் இவரது நடிகையாக அறிமுகமானார். இது வசூலில் தோல்வியடைந்தது. தொடர்ச்சியான தோல்வியுற்ற திரைப்படங்கள் மற்றும் பல விளம்பரங்களுக்குப் பிறகு, 2007ஆம் ஆண்டில் *சக் தே இந்தியா* படத்தில் இந்திய மகளிர் தேசிய மட்டைப்பந்து அணித் தலைவராக நடித்தார். இவரது மிகச் சமீபத்திய படம் *யாரா சில்லி சில்லி.*
# வித்யா மால்வதே

## தனிப்பட்ட வாழ்க்கை

வித்யா சட்டம் பயின்று வானூர்தி பணிப்பெண்ணாகப் பணியாற்றினார். இவரது முதல் கணவர் அரவிந்த் சிங் பக்கா, அலையன்ஸ் ஏர் நிறுவனத்தில் விமானியாக இருந்தார். 2000ஆம் ஆண்டில் அரவிந்த் பயணம் செய்த வானூர்தி அலையன்ஸ் ஏர் விமானம் 7412, பட்னாவில் உள்ள ஒரு கட்டிடத்தில் மோதியதில் இவர் இறந்தார். 2009ஆம் ஆண்டில், வித்யா, சஞ்சய் தயாமாவை மணந்தார். இவர் அசுதோசு கோவரிகருடன் ஆசுகார் விருதுக்குப் பரிந்துரைக்கப்பட்ட லகான் திரைப்படத்தின் திரைக்கதை எழுத்தாளராகவும் இணை இயக்குநராகவும் பணியாற்றினார்.
உடன் வித்யா மால்வடே]]
# பெக்கோக்

**பெக்கோக்** (மலாய்: *Bekok*; ஆங்கிலம்: *Bekok*; சீனம்: 彼咯) என்பது மலேசியா, ஜொகூர் மாநிலத்தில் சிகாமட் மாவட்டத்தில் உள்ள ஒரு நகரம்; ஒரு முக்கிம் ஆகும். இந்த நகரம் சிகாமட் நகரத்திற்கு தென் கிழக்கே 54 கி.மீ. தொலைவில் உள்ளது. 785 சதுர கி.மீ. 2 பரப்பளவு கொண்ட பெக்கோ, சிகாமட் மாவட்டத்தில் மிகப்பெரிய முக்கிம் ஆகும்.  
இயற்கை ஆர்வலர்களால் நன்கு அறியப்பட்ட இந்த நகரம், எண்டாவ்-ரொம்பின் தேசியப் பூங்காவின் மேற்கு நுழைவாயிலாகவும் உள்ளது. சுங்கை பந்தாங் நீர்வீழ்ச்சி என்று அழைக்கப்படும் ஒரு நீர்வீழ்ச்சியும் இங்கு உள்ளது.  
கம்போங் குடோங் மற்றும் கம்போங் கெமிடாக் போன்ற பல மலேசியப் பழங்குடியினர் குடியிருப்புகளையும் பெக்கோக் கொண்டுள்ளது. மலாயா சுதந்திரத்திற்கு முந்தைய காலத்தில், இந்த நகரம் பிரித்தானிய மலாயா அரசாங்கத்திற்கு எதிரான கம்யூனிச செயல்பாடுகளின் "கருப்பு பகுதி" எனவும் அறியப்படுகிறது.
# பெக்கோக்

## பொது

இந்த நகரத்தின் பெயர் முதலில் ]]சீன மொழி]]யின் ஒரு பிரிவான ஆக்கா பேச்சு வழக்கின் சொல்லான "முகோக்" என்பதிலிருந்து வந்திருக்கலாம் எனவும் அறியப்படுகிறது. முகோக் என்பது "மூலை" என்று பொருள்படும்.  
இந்த நகரம் கூட்டரசு சாலை 1 (மலேசியா)-இன் சந்திப்பில் இருந்து சுமார் 10 கி.மீ. தொலைவில் அமைந்துள்ளது. கூட்டரசு சாலை 1 (மலேசியா)-இன் சந்திப்பில் இருந்து இந்த நகரத்தைப் பின்னர் தொடருந்துகள் வழியாக அணுகலாம்.
# பெக்கோக்

## மக்கள்தொகையியல்

2010-ஆம் ஆண்டு மக்கள்தொகை கணக்கெடுப்பின் அடிப்படையில் மலேசிய புள்ளியியல் துறை வழங்கியுள்ள புள்ளிவிவரங்கள்:  
| பெக்கோக் இனக்குழுக்கள், 2010 |  |  |  |
| --- | --- | --- | --- |
| பூமிபுத்திரா, மலாயர் | 320 | 19.23% |  |
| சீனர் | 1,151 | 69.17% |  |
| இந்தியர் | 115 | 6.91% |  |
| மற்ற பூமிபுத்ரா | 9 | 0.54% |  |
| மற்றவர்கள் | 7 | 0.42% |  |
| மலேசியர் அல்லாதவர் | 62 | 3.73% | } |
# பெக்கோக்

## கல்வி

### தொடக்கக் பள்ளிகள்

- செரி பெக்கோக் தேசியப் பள்ளி - Sekolah Kebangsaan Seri Bekok
- கம்போங் கூடுங் தேசியப் பள்ளி - Sekolah Kebangsaan Kampong Kudung
- பெக்கோக் தமிழ்ப் பள்ளி - Sekolah Jenis Kebangsaan (Tamil) Bekok
- பெக்கோக் சீனப் பள்ளி - Sekolah Jenis Kebangsaan (Cina) Bekok
# பெக்கோக்

## கல்வி

### உயர்நிலை பள்ளி

- பெக்கோ உயர்நிலைப் பள்ளி - Sekolah Menengah Kebangsaan Bekok
# இரமன்தீப் சிங் (துடுப்பாட்டக்காரர்)

**இரமன்தீப் சிங்** (Ramandeep Singh பிறப்பு: 3 ஏப்ரல் 1997) ஓர் இந்தியத் துடுப்பாட்ட வீரர் ஆவார். 29 சனவரி, 2017இல் மாநிலங்களுக்கு இடையிலான இருபது-20 போட்டியில் பஞ்சாப் அணிக்காக அறிமுகமானார். 5 அக்டோபர் 2019இல் விஜய் அசாரே கோப்பையில் பஞ்சாப் அணிக்காக பட்டியல் அ துடுப்பாட்டத்தில் அறிமுகமானார். 12 பிப்ரவரி 2020இல், ரஞ்சிக் கோப்பையில் முதல் தரத் துடுப்பாட்டத்தில் அறிமுகமானார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் மும்பை இந்தியன்ஸ் அணியால் தேர்வு செய்யப்பட்டார்.
# தொழிற்கல்விப் பள்ளி

**தொழிற்கல்விப் பள்ளி** (vocational school) **வர்த்தகப் பள்ளி** அல்லது **தொழில்நுட்பப் பள்ளி** என்பது ஒரு வகைக் கல்வி நிறுவனமாகும். இது நாட்டைப் பொறுத்து, தொழிற்கல்வி அல்லது ஒரு குறிப்பிட்ட திறன் அல்லது குறிப்பிட்ட பணிகளை முடிக்கத் தேவையான தொழில்நுட்பத் திறன்களை வழங்குவதற்காக வடிவமைக்கப்பட்ட இடைநிலைக் கல்வி அல்லது மேல்நிலைக் கல்வியாக வழங்கப்படுகிறது. இவை வழக்கமான கல்வி நிலையங்களிலிருந்து சற்று வேறுபடுகின்றன. இவ்வகையான பள்ளிகள் பாடத்திட்டங்களை மனனம் செய்வதனை விட அதனைப் பயிற்சி செய்வதற்கு அதிக முக்கியத்துவம் வழங்குகிறது.
# தொழிற்கல்விப் பள்ளி

## சொற்களஞ்சியம்

இந்த வகைக் கல்வி நிறுவனம் ஒரு வர்த்தகப் பள்ளி, **தொழில் மையம்**, தொழிற் கல்லூரி அல்லது **தொழிற்கல்விக் கல்லூரி** என்றும் அழைக்கப்படலாம்.
# தொழிற்கல்விப் பள்ளி

## பிராந்தியம் வாரியாக

### தெற்காசியா

#### இந்தியா

இந்தியாவில் தொழிற்கல்விப் பள்ளிகளானது, திறன் மேம்பாடு மற்றும் தொழில்முனைவோர் அமைச்சகத்தின் வழிகாட்டுதலின் கீழ் அரசாங்கத்தால் நடத்தப்படுகின்றன. உடான், தொழில்நுட்பப் பயிலகம், பர்வாஸ், தேசிய கிராமப்புற வாழ்வாதார இயக்கம், தொழில்துறை பயிற்சி நிறுவனங்கள், தேசிய கிராம வாழ்வாதாரத்திற்கான ஆஜீவிகா இயக்கம், கைவினைஞர்கள் பயிற்சி திட்டம் ஆகியவை இந்திய அரசால் வழங்கப்படும் படிப்புகள் ஆகும். திறன் இந்தியா இயக்கம் இந்த அனைத்து நிறுவனங்களின் தரங்களையும் மேம்படுத்தியுள்ளது. இவை தவிர நடுவண் இடைநிலைக் கல்வி வாரியம் (சிபிஎஸ்இ) மேல்நிலைக் கல்வியில் பல தொழிற்கல்விப பாடங்களைச் சேர்த்துள்ளது.
# மலேசிய மலாயர்

**மலேசிய மலாயர்** (மலாய்: *Orang Melayu Malaysia*; ஆங்கிலம்: *Malaysian Malays*; சீனம்: 亚罗牙也县) என்பவர்கள் மலாய் இனத்தைச் சேர்ந்த மலேசியர்கள் ஆவார்கள். இவர்களின் வம்சாவளியினர் மலாய் உலகில் முழுமையாகவோ அல்லது பகுதியாகவோ தோன்றியவர்கள் ஆவார்கள்.  
2023-ஆம் ஆண்டு மக்கள்தொகை மதிப்பீட்டின்படி, மலேசியாவின் மொத்த மக்கள்தொகையில் 17.6 மில்லியன்; அதாவது 57.9% விழுக்காடாக உள்ளனர். இவர்கள் நாட்டின் மிகப்பெரிய இனக்குழுவினர் ஆகும்.  
இவர்களை இரண்டு முக்கிய வகைகளாகப் பிரிக்கலாம்: பூர்வீக மலாயர்கள் அல்லது உள்ளூர் மலாயர்கள் (*Indigenous Malays or Local Malays*); மற்றும் வர்த்தக மலாயர்கள் அல்லது வெளிநாட்டு மலாயர்கள் (*Trading Malays or Foreign Malays*).
# மலேசிய மலாயர்

## பொது

### பூர்வீக மலாயர்கள்

பூர்வீக மலாயர்கள் மலாய் தீபகற்பம் மற்றும் போர்னியோவின் கடலோரப் பகுதிகளைச் சேர்ந்த மலாய் கலாசாரத்தை கடைபிடிக்கும் மக்களைக் கொண்டுள்ளனர்.
# மலேசிய மலாயர்

## பொது

### வெளிநாட்டு மலாயர்களின் வம்சாவளியினர்

- இந்தோனேசியாவின் அச்சே மக்கள்
- பஞ்சார் இன மக்கள்
- பூகிஸ் இன மக்கள்
- ஜாவானிய மக்கள்
- மாண்டேலிங் மக்கள்
- மினாங்கபாவு மக்கள்
# மலேசிய மலாயர்

## பொது

### சிறுபான்மை மலாயர்கள்

சில வெளிநாட்டு மலாயர்கள் தென்கிழக்கு ஆசியாவின் பிற பகுதிகளிலிருந்தும் வந்து இருக்கலாம். அதில் இந்தோசீனாவின் சாம் மக்கள், ஆஸ்திரேலிய கொக்கோசு தீவுகளின் கொக்கோசு மலாயர்கள்; மற்றும் தெற்கு தாய்லாந்தின் பட்டாணி மலாயர்களும் அடங்கும்.  
மலாய் முசுலீம் கலாசாரத்தில் ஒருங்கிணைக்கப்பட்டு, பல நாடுகளில் இருந்து அண்மைய காலத்தில் குடியேறிய வம்சாவளியைச் சேர்ந்த சிறுபான்மை மலாயர்களும் அவர்களில் உள்ளனர் .
# கைஜியாவின் கிண்ணம்

**கைஜியாவின் கிண்ணம்** (*Bowl of Hygieia*) என்பது மருந்தியல் துறையில் பயன்படுத்தப்படும் சின்னங்களில் ஒன்றாகும். அசுலெபியசின் தடியுடன், மேற்கத்திய நாடுகளில் மருத்துவம் தொடர்பாகப் பயன்படுத்தப்படும் மிகப் பழமையான மற்றும் முக்கியமான சின்னங்களில் ஒன்றாகும். சுகாதாரம், துப்புரவு, தூய்மை ஆகியவற்றின் கிரேக்கத் தெய்வமாகவும், அசுலெபியசின் மகளாகவும் கைஜியா இருந்தார். இவர் பெரும்பாலும் பிரார்த்தனைகள் மற்றும் பாடல்களில் நெருக்கமாகத் தொடர்புடையவர். அசுலெபியசின் சின்னம் இவரது தடியாகும். இதைச் சுற்றி பாம்பு ஒன்று பின்னப்பட்டிருக்கும். கைஜியாவின் சின்னம் ஒரு கிண்ணம் அல்லது கலசம் ஆகும். இதன் தண்டைச் சுற்றிப் பின்னப்பட்ட பாம்பு ஒன்று காணப்படும். இப்போகிரட்டீசு உறுதிமொழியின் போது கைஜியாவின் தந்தை அசுலெபியசு மற்றும் பனேசியாவுடன் கைஜியா நினைவுகூரப்படுகிறது.
# கைஜியாவின் கிண்ணம்

## மருந்து சங்கங்களால் சின்னத்தின் பயன்பாடு

கைஜியாவின் கிண்ணம் குறைந்தபட்சம் 1796ஆம் ஆண்டுவரை மருந்தியல் தொழிலின் அடையாளமாகப் பயன்படுத்தப்பட்டது. இது பாரிசியன் மருந்தியல் சமூகத்திற்காக அச்சிடப்பட்ட நாணயத்தில் பயன்படுத்தப்பட்டது. அமெரிக்க மருந்தியல் சமூகம், கனடா மருந்தியல் சங்கம், ஆத்திரேலியா மருந்தியல் சங்கம், மற்றும் மருத்துவ மருந்தியல் சங்கம், பிரான்சில் உள்ள மருந்தாளுநர்களின் ஆணையர் குழுவின் போன்ற உலகெங்கிலும் உள்ள பல மருந்தியல் தொடர்பான சங்கங்களால் இது ஏற்றுக்கொள்ளப்பட்டுள்ளது.  
ஐரோப்பாவிற்கு வெளியே உள்ள மருந்தகங்களின் அடையாளங்களில் கைஜியாவின் கிண்ணம் ஒரு பொதுவான சின்னமாகும். சிறு உரலும் உலக்கையும் அமெரிக்காவில் மிகவும் பொதுவான சின்னமாகும்.
# அகம் (1992 திரைப்படம்)

***அகம்*** என்பது 1992 இல் வெளிவந்த மலையாளத் திரைப்படம் ஆகும். வேணு நாகவல்லி அவர்களுடைய கதையினை ராஜீவ்நாத் இயக்கி இருந்தார். இத்திரைப்படத்தில் மோகன்லால், ஊர்வசி, மற்றும் ரம்யா கிருஷ்ணன் ஆகியோர் முக்கிய வேடங்களில் நடித்திருந்தனர்.  
ரவீந்திரன் இத்திரைப்படத்திற்கு இசையமைத்திருந்தார். சந்தோஷ் சிவன் மற்றும் வேணு ஒளிப்பதிவு செய்திருந்தனர். இத்திரைப்படம் 46 லட்சம் ரூபாய்க்கு தயாரிக்கப்பட்டிருந்தது
# அகம் (1992 திரைப்படம்)

## நடிகர்கள்

- மோகன்லால் சித்தார்த்தனாக
- ஊர்வசி ரெஞ்சினி பில்லாவாக
- ரம்யா கிருஷ்ணன் மரியானா வர்கீஸ் ஆக
- வைஷ்ணவி விமலா மேத்யூஸாக
- நீனா குப்தா அன்னை நோபலாக
- சுரேஷ் கோபி கேப்டன் மகேந்திரனாக (கேமியோ)
- நெடுமுடி வேணு கேசவன் பில்லாவாக
- ஜெகதே சிறீகுமார் எம். பி கிடப்படமாக (M.P.K)
- மணியன்பிள்ளை ராஜு மார்ஃபி மார்கோஸாக
- அடூர் பங்கஜம் என மாரியம்மா
- கரமனை ஜனார்தனன் நாயர் குட்டி சாஹிப்பாக
- விசயராகவன் -பத்ரோஸாக
- பூஜாப்புரம் இரவி - வீரர்
- குஞ்சன் ஜேக்கப் பெர்னாடஸாக
- ராஜீவ் நாத் டாக்டர்.மேனனாக
- வாசுதேவன் பரவட்டம் சித்தார்த்தனின் தந்தையாக (சிறப்பு)
- ஸ்வப்னா ரவி உஷாவாக
- உஷாராணி அச்சம்மா தரகனாக
- கே.பி.ஏ.சி. சன்னி தரகனாக
- எம். ஜி. சோமன் கே.பி பில்லாவாக
- ராஜீவ் ரங்கன் மேத்யூஸாக (சிறப்புத் தோற்றம் )
- டி. பி.மாதவன் சிறப்புத் தோற்றம்
- நந்து சிறப்புத் தோற்றம்
- ஜெகந்நாதன் சிறப்புத் தோற்றம்
# அகம் (1992 திரைப்படம்)

## விருதுகள்

;கேரள மாநில திரைப்பட விருதுகள்
- சிறந்த ஒளிப்பதிவுக்கான கேரள மாநில விருது - சந்தோஷ் சிவன், வேணு
- சிறந்த செயலாக்க ஆய்வகத்திற்கான கேரள மாநில திரைப்பட விருது - விஜயா கலர் லேப்
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## மா. செல்வசிவகுருநாதன்

1. அடைப்பிதழ்
1. ஆற்றல் திசைமாற்றி
1. ஆட்டோகேட்
1. காற்றுச்சீரமைப்பி
1. பிரிமுக விசையியக்கக் குழாய்
1. பூட்டுதலில்லா நிறுத்த அமைப்பு
1. பொறியியல் வரைபடம்
1. விசையாழி
1. விசையியக்கக் குழாய்
1. வெப்பப் பரிமாற்றி
1. ஸ்மார்ட்டஸ்ட்
1. ஆவணப்படுத்தல்
1. அச்சுக்கலை
1. அருண் சோரி
1. தி டைம்ஸ் ஆஃப் இந்தியா
1. நேச்சர் (இதழ்)
1. ஹிந்துஸ்தான் டைம்ஸ்
1. டாட்டா ஸ்டீல்
1. ஜெட் ஏர்வேஸ்
1. கொங்கண் இரயில்வே
1. தரக் கட்டுப்பாடு
1. மக்கள் தகவல் தொடர்பியல்
1. கோடைகாலம்
1. விருந்தோம்பல்
1. இந்தியாவில் வறுமை
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## கு. அருளரசன்

1. திவ்ய பாரதி-
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## ஸ்ரீதர். ஞா

1. கிறிஸ் கெயில் --
1. கொல்கத்தா நைட் ரைடர்ஸ்--
1. சாகித் அஃபிரிடி --
1. டெக்கான் சார்ஜர்ஸ் --
1. துடுப்பாட்டத்தின் வரலாறு --
1. கூகுள் நிகழ்படங்கள் --
1. பெயரடை --
1. புனே பல்கலைக்கழகம் --
1. லியோனல் மெசி --
1. ரொனால்டினோ --
1. விக்கிமேப்பியா --
1. டுவிட்டர் --
1. சொல்லிலாத் தொடர்பாடல் --
1. கூகுள் எர்த்
1. ஸ்டீபன் கிங்
1. பென் 10
1. டிரான்ஸ்ஃபார்மர்ஸ் கதாப்பாத்திரங்களின் பட்டியல்
1. டேனி பாயில்
1. ஜார்ஜ் குளூனி
1. ஜாக்கி சான்
1. மார்ட்டின் ஸ்கோர்செசி
1. பிராட் பிட்
1. பாரிஸ் ஹில்டன்
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## மகாலிங்கம் இரெத்தினவேலு

1. மனவெழுச்சி நுண்ணறிவு
1. புவி சூடாதல்
1. இருத்தலியல்
1. கழிவு மேலாண்மை
1. காற்றழுத்தமானி
1. சிண்ட்ரெல்லா
1. துறைமுகப்பட்டினம்
1. முழுத் தர மேலாண்மை
1. வாடிக்கையாளர் மனநிறைவு
1. கர்ணன் (மகாபாரதம்)
1. மின்னாற்பகுப்பு
1. அன்னையர் தினம்
1. நைதரசன் சுழற்சி
1. மடங்காதநிலை முதுகெலும்பு வீக்கம்
1. தயிர்
1. ஜான் ஃபோர்ப்ஸ் நாஷ்
1. திரவ பெட்ரோலிய வாயு
1. புவிவெப்பச் சக்தி
1. நுண்ணறிவு எண்
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## ஸ்ரீவேங்கடகிருஷ்ணன்

1. ஜெயபிரதா -
1. சுஷ்மிதா சென் -
1. கஜினி (2008 திரைப்படம்)
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## பாலசுப்ரமணியன்

1. அமாண்டா பைன்ஸ்
1. துளசிதாசர்
1. இராதை
1. அசோக் லேலண்ட்
1. பிராணயாமம்
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024/பதிவு செய்யப்பட்ட கட்டுரைத் தலைப்புகள்

## சி. செந்தி

1. உயிர்ச்சத்து சி  
<div>  
</div>
# அன்னா லிசியன்ஸ்காயா

**அன்னா லிசியன்ஸ்காயா** (*Anna Lisyanskaya*, பிறப்பு **ஹன்னா ஹ்ரிஹோரிவ்னா லிசியன்ஸ்கா**, 1 நவம்பர் 1917 - 2 திசம்பர் 1999) என்பவர் யூத வம்சாவளியைச் சேர்ந்த உக்ரேனிய மற்றும் உருசிய நாடக, திரைப்பட நடிகை ஆவார்.
# அன்னா லிசியன்ஸ்காயா

## துவக்ககால வாழ்க்கையும் கல்வியும்

ஹன்னா லிசியன்ஸ்கா 1917, நவம்பர், முதல் நாளன்று மைக்கோலைவ் நகரில் ஒரு நாடக குடும்பத்தில் பிறந்தார். இவரது தந்தை, ஹிர்ஷ் லிசியான்ஸ்கி, மைக்கோலைவ் யூத நாடகக் குழுவின் தலைவராக இருந்தார்.  
1932 முதல் 1936 வரை, இவர் கீவ் யங் ஸ்பெக்டேட்டர்ஸ் நாடக அரங்கில் உள்ள நாடகத் தளத்தில் பயின்றார்.  
1949 முதல் பின்னர் அலெக்சாண்டர் புஷ்கின் பெயரிடப்பட்ட லெனின்கிராட் அகடாமிக் நாடக அரங்கில் நடிகையாக இருந்தார். நாடகம், திரைப்படம் தவிர, ஹன்னா லிசியன்ஸ்கா வானொலியிலும், தொலைக்காட்சியிலும் பணியாற்றினார். இவரது வாழ்க்கையின் கடைசி ஆண்டுகள் அங்கேயே கழிந்தன.  
ஹன்னா லிசியன்ஸ்கா 1999, திசம்பர், 2, அன்று ஆரத் நகரில் இறந்தார். அவரது கல்லறையில் உள்ள நினைவுச்சின்னத்தில், உருசிய மற்றும் எபிரேய மொழிகளில் கல்வெட்டுகள் உள்ளன அதில: "நாடக, திரைப்பட நடிகையான ஹன்னா லிசியன்ஸ்காயாவுக்கு ரசிகர்களிடமிருந்து."
# முகுந்த்பூர்

**முகுந்த்பூர்** (*Mukundpur*) என்பது இந்தியாவில் மத்தியப் பிரதேச மாநிலத்தின், மைகார் மாவட்டத்தில் அமர்பதான் வட்டத்தில் உள்ள ஒரு கிராமமாகும். சத்நா ரேவா பிராந்தியத்தின் மிகப்பெரிய மாவட்டம் ஆகும். உலகின் முதல் வெள்ளைப் புலியினை ரேவா மகாராஜா (கிங் மார்தந்த் சிங்) 1951ஆம் ஆண்டில் இந்த பிராந்தியத்தில் கண்டறிந்தார்.
# இரவு பூக்கள் (திரைப்படம்)

***இரவு பூக்கள்*** என்பது 1986 இல் தமிழ் மொழி வெளிவந்த குற்றவியல் திரைப்படம் ஆகும். இதனை ஸ்ரீதர் ராஜன் இயக்கியிருந்தார். இத்திரைப்படத்தில் சத்யராஜ், நளினி ஆகியோர் முக்கிய கதாபாத்திரங்களில் நடித்திருக்கின்றனர். 19 செப்டம்பர் 1986 இல் இத்திரைப்படம் வெளிவந்தது.
# இரவு பூக்கள் (திரைப்படம்)

## தயாரிப்பு

இத்திரைப்படம் ஸ்ரீதர் ராஜன் அவர்களுக்கு இரண்டாவது திரைப்படம் ஆகும். நடிகர் சத்யராஜ் இத்திரைப்படம் எடுத்த சமயங்களில் பெரும்பாலும் எதிர்மறை கதாபாத்திரங்களில் நடித்துவந்துள்ளார்.
# இரவு பூக்கள் (திரைப்படம்)

## இசை

இத்திரைப்படத்திற்கு கங்கை அமரன் பாடல்களை எழுதியுள்ளார். இளையராஜா இசை அமைத்துள்ளார்.
# இரவு பூக்கள் (திரைப்படம்)

## வெளியீடு

இத்திரைப்படம் 19 செப்டம்பர் 1986 இல் வெளியானது.
# மெனிப்பிடே

**மெனிப்பிடே** (*Menippidae*) என்ற நண்டுகள், பத்துக்காலிகள் (டெக்கபோடா) வரிசையில் உள்ள ஒரு குடும்பமாகும்
# மெனிப்பிடே

## பேரினங்கள்

- மெனிப்பே <small>தி கான், 1833</small>
- மயோமினிப்பே <small>கில்கெண்டோர்ப், 1879</small>
- சூடோகார்சினசு <small>எச். மில்னே-எட்வர்ட்சு, 1834</small>
- ரூப்பெல்லியோயிட்சு <small>ஏ. மில்னே-எட்வர்ட்சு, 1867</small>
- இசுபேரோசியசு <small>இசுடிம்சன், 1858</small>
# தங்குதன்(II) அயோடைடு

:6WI<sub>3</sub> -> [W<sub>6</sub>I<sub>8</sub>]I<sub>4</sub> + 3I<sub>2</sub>  
தங்குதன்(II) குளோரைடுடன் அயோடினைச் சேர்த்து வினைபுரியச் செய்தால் இடப்பெயர்ச்சி வினையின் மூலம் தங்குதன்(II) அயோடைடு உருவாகிறது:  
:W + I2 <-> WI<sub>2</sub>  
தங்குதன் அறுகார்பனைலுடன் அயோடின் சேர்ந்து வினைபுரிவதாலும் தங்குதன்(II) அயோடைடு உருவாகிறது.
# தங்குதன்(II) அயோடைடு

## பண்புகள்

தங்குதன்(II) அயோடைடு அடர் பழுப்பு நிறத்தில் திண்மமாகக் காணப்படுகிறது. காற்று மற்றும் ஈரப்பதத்தில் நிலைப்புத்தன்மை கொண்டுள்ளது. இதன் அமைப்பு தங்குதன்(II) குளோரைடு சேர்மத்தின் படிக அமைப்பை ஒத்துள்ளது. Bbem (எண். 64) என்ற இடக்குழுவில் a = 1258 பைக்கோமீட்டர், b = 1259 பைக்கோமீட்டர், c = 1584 பைக்கோமீட்டர் என்ற அணிக்கோவை அளவுருக்களில் செஞ்சாய்சதுரப் படிகக்கட்டமைப்பில் தங்குதன்(II) அயோடைடு படிகமாகிறது.
# பாவ் தாஜி

**இராமச்சந்திர விட்டல் லாட்** ( *Ramachandra Vitthal Lad* ) (1822-1874), பொதுவாக **டாக்டர். பாவ் தாஜி லாட்** என்று அழைக்கப்படும் இவர் ஓர் இந்திய மருத்துவரும், சமசுகிருத அறிஞரும் மற்றும் பழங்காலப் பொருட்களின் ஆர்வலரும் ஆவார். 1869 முதல் 1871 வரை இரண்டு முறை மும்பையின் செரிப்பாக பணியாற்றினார். நவீன மும்பையை உருவாக்குவதில் இவரது குறிப்பிடத்தக்க பங்களிப்பிற்காக, பல சாலைகள், பகுதிகள் மற்றும் அருங்காட்சியகங்களுக்கு இவரது பெயர் வைக்கப்பட்டன.
# பாவ் தாஜி

## ஆரம்ப வாழ்க்கை மற்றும் கல்வி

பாவ் தாஜி லாட் 1822 இல் கோவாவின் மாண்ட்ரெம் (மஞ்சரி) என்ற இடத்தில் ஒரு கவுட சாரஸ்வத் பிராமணக் குடும்பத்தில் பிறந்தார். சதுரங்க விளையாட்டில் இவரது புத்திசாலித்தனத்தைக் கவனித்த ஒரு ஆங்கிலேயர் இவருக்கு ஆங்கிலக் கல்வியைக் கற்பிக்க ஏற்பாடு செய்தார்.  
பாவ் தாஜி, மும்பைக்கு குடிபெயர்ந்து எல்பின்ஸ்டோன் நிறுவனத்தில் பள்ளிப்படிப்பை முடித்தார். இந்த நேரத்தில் இவர் சிசுக்கொலை பற்றிய கட்டுரை எழுதியதற்காக பரிசு பெற்றார். மேலும் எல்பின்ஸ்டோன் நிறுவனத்தில் ஆசிரியராக நியமிக்கப்பட்டார். பின்னர் 1850 ஆம் ஆண்டில் கிராண்ட் மருத்துவக் கல்லூரியில் மருத்துவம் பயின்று கல்லூரியின் முதல் பட்டதாரியானார்.
# பாவ் தாஜி

## மருத்துவ வாழ்க்கை

1851 ஆம் ஆண்டில், பாவ் தாஜி மும்பையில் மருத்துவப் பயிற்சியை வெற்றிகரமாகத் தொடங்கினார். மேலும், சமசுகிருத மருத்துவ இலக்கியங்களைப் படித்தார். தொழு நோய் பற்றி ஆராயும் வரலாற்று ஆர்வமுள்ள பிற நோயியல் பாடங்களில், பண்டைய இந்துக்கள் அற்புதமான சக்திகளைக் கூறிய மருந்துகளின் மதிப்பையும் இவர் சோதித்தார்.
# பாவ் தாஜி

## கல்வியாளர்

கல்வியின் தீவிர ஊக்குவிப்பாளராக இருந்த இவர், மும்பையில் கல்வி வாரியத்தின் உறுப்பினராக நியமிக்கப்பட்டார். இவர் மும்பை பல்கலைக்கழகத்தின் சக ஊழியர்களில் ஒருவர். மாணவர் இலக்கிய மற்றும் அறிவியல் சங்கத்தின் பூர்வீக வம்சாவளியைச் சேர்ந்த முதல் தலைவராக இருந்தார். பெண்கள் கல்வி கற்கவேண்டிய காரணத்தை முன்னிறுத்தினார். இவரது பெயரில் ஒரு பெண்கள் பள்ளி நிறுவப்பட்டது. அதற்காக இவரது நண்பர்கள் மற்றும் பின்பற்றுபவர்களிடமிருந்து நன்கொடை பெறப்பட்டது. எல்பின்ஸ்டன் கல்லூரியில் 'தின்யான் பிரசாரக் சபா' என்பதைத் தொடங்கினார். மேலும், எல்பின்ஸ்டோன் நிதியத்தின் அறங்காவலராகவும் இருந்தார்.
# பாவ் தாஜி

## பொழுதுபோக்குகள்

அரிய பழங்கால இந்திய நாணயங்களின் பெரிய சேகரிப்பை இவர் கொண்டிருந்தார். இவர் இந்திய தொல்ல்லியல் பொருட்களைப் படித்தார். கல்வெட்டுகளைப் புரிந்து கொண்டார். மேலும், பண்டைய சமசுகிருத ஆசிரியர்களின் தேதிகள் மற்றும் வரலாற்றைக் கண்டறிந்தார். பாவ் தாஜி லாட் மே 1874 இல் இறந்தார்.  
மும்பை, விக்டோரியா & ஆல்பர்ட் அருங்காட்சியகம் 1975 இல் இவரது பெயரில் மருத்துவர் பாவ் தாஜி லாட் அருங்காட்சியகம் என மறுபெயரிடப்பட்டது. அது தற்போது கலை மற்றும் பாரம்பரியத் துறையில் இவர் ஆற்றிய பங்களிப்பிற்கு சான்றாக உள்ளது.
# இளவேனில் இலைக்கோசு

**இளவேனில் இலைக்கோசு** (*Bomdong*, *spring cabbage* என்பது சீன இலைக்கோசு வகைகளில் ஒன்றாகும். இந்த தடிமனான இயல்புடைய இலைக்கோசுத் தாவரம், சுவை (இனிப்பு?) உள்ள இலைகளைப் பெற்றுள்ளது. இதன் இலைகள் கொரிய பாரம்பரிய உணவுகளில் ஒன்றான *கிம்சி* (Kimchi) தயாரிக்க முதன்மையாகப் பயன்படுத்தப்படுகிறது. சாலட்களிலும் பயன்படுத்தப்படுகிறது. உலகின் 70% பயிர் மகசூல், கொரிய நாடாகும். இதன் வளர்ச்சியின் போது, இவ்விலைகள் பூக்கள் போன்று பரந்து இருக்கின்றன. இதன் அறுவடைக் காலம் கொரிய நாட்டின் இளவேனில் காலம் ஆகும். கொரிய நாட்டின் இக்காலம் ஏப்பிரலில் தொடங்கி சூன் மாதம் முடிவடைகிறது. இக்காய்கறி விற்பனைக்கு சனவரி, மார்ச்சு மாதங்களில் பறிக்கப்படுகிறது.
# இளவேனில் இலைக்கோசு

## இதையும் காணவும்

- கீரைகளின் பட்டியல்
# தோசபாய் பிராம்ஜி கரகா

**தோசாபாய் பிராம்ஜி கரகா** ( *Dosabhai Framji Karaka*) ஓர் இந்திய செய்தித்தாள் ஆசிரியரும் மற்றும் அதிகாரியும் ஆவார். இவர் பார்சி மக்களின் வரலாற்றுக்கு பெயர் பெற்றவர்.
# தோசபாய் பிராம்ஜி கரகா

## வாழ்க்கை

இவர், மும்பை எல்பின்ஸ்டோன் நிறுவனத்தில் கல்வி பயின்றார். குஜராத்தி செய்தித்தாளின் ஆசிரியராக தொழிலைத் தொடங்கிய பிறகு, இவர் பாம்பே டைம்ஸ் பத்திரிக்கையின் மேலாளரானார். தோசாபாய் இங்கிலாந்தில் சிலகாலம் வாழ்ந்தார். அங்கு பார்சிகளின் வரலாறு, பழக்கவழக்கங்கள், உடைகள் மற்றும் மதம் பற்றி எழுதினார். இந்தியாவுக்குத் திரும்பிய பின்னர் பல சட்ட மற்றும் உத்தியோகபூர்வ பதவிகளை வகித்தார். 1872 ஆம் ஆண்டிற்கான மும்பை செரிப்பாக இவர் தேர்ந்தெடுக்கப்பட்டார்.  
தோசாபாய் ஆக்சுபோர்டு ஒன்றியத்தின் உறுப்பினராக இருந்து அதன் விவாதங்களில் பங்கேற்றார். ஆக்சுபோர்டு ஒன்றியத்தின் தெற்காசிய வம்சாவளியைச் சேர்ந்த முதல் தலைவராகத் தேர்ந்தெடுக்கப்படுவதற்கு முன்பு இவர் அதில் பொருளாளர், செயலாளர் மற்றும் நூலகர் போன்ற பல பதவிகளை வகித்தார். தனது நெருங்கிய நண்பராக இருந்த மைக்கேல் பூட்டிற்குப் பிறகு பதவியேற்றார். இவரது பெயரைக் கொண்ட இவரது பேரனும் ஒரு பத்திரிக்கையாளராக இருந்தார்.
# ரவீந்திரன் (நடிகர்)

**ரவீந்திரன்** மலையாள மற்றும் தமிழ் திரைப்பட நடிகர் ஆவார். இவர் டிஸ்கோ ரவீந்திரன் என்ற பெயரால் திரையுலகில் அறியப்படுகின்றார்.
இவர் 1980 களில் தமிழ் திரை உலகில் பணியாற்றினார்.திரைக்கதை எழுத்தாளர், உள்துறை வடிவமைப்பாளர், தொகுப்பாளர், திரைப்பட அறிஞர், ஒரு நடிப்பு பயிற்சியாளர், சமூக ஆர்வலர் என பல்வேறு பன்முக ஆளுமை கொண்ட நபராக ரவீந்திரன் இருந்துள்ளார்.
# ரவீந்திரன் (நடிகர்)

## வாழ்க்கை வரலாறு

இவர் இந்தியாவின் கேரளாவில் உள்ள திரிபுனித்துராவில் எலியாஸ் மற்றும் டாக்டர் சாரம்மா ஆகியோருக்குப் பிறந்தார். தென்னிந்திய ஃபிலிம் சேம்பர்ஸ், சென்னையில் 2 வருட நடிப்புப் படிப்பை முடித்தார் மற்றும் புனேவில் உள்ள பிலிம் அண்ட் டெலிவிஷன் இன்ஸ்டிடியூட் ஆப் இந்தியாவில் பட்டப்படிப்பை முடித்தார் .  
சுமா என்பவரை திருமணம் செய்துள்ளார். தம்பதியருக்கு மரீனா, பிபின், ஃபேபின் என மூன்று குழந்தைகள் உள்ளனர். அவரது மகன் ஃபேபின் இடுக்கி கோல்ட் (திரைப்படம்) மைக்கேலின் சிறுவயது பாத்திரத்தில் நடித்துள்ளார்.
# ரவீந்திரன் (நடிகர்)

## திரைத்துறை

#### Tamil

- 2015 *காக்கி சட்டை (2015 திரைப்படம்)*
- 2005 *6'2 (திரைப்படம்)*
- 1995 *பாட்டு வாத்தியார்*
- 1989 *சந்தியா ராகம்*
- 1988 *அவள் மெல்ல சிரித்தாள்*
- 1987 *பேர் சொல்லும் பிள்ளை*
- 1987 *இவள் ஒரு பௌர்ணமி*
- 1986 *விடிஞ்சா கல்யாணம்*
- 1986 *உனக்காகவே வாழ்கிறேன்*
- 1986 *இரவு பூக்கள் (திரைப்படம்)*
- 1986 *மாமியார்கள் ஜாக்கிரதை*
- 1985 *கல்யாண அகதிகள்*... அம்பிகாபதி
- 1985 *குற்றவாளிகள்*
- 1985 *வெற்றிக்கனி*
- 1985 *பூவே பூச்சூடவா*
- 1985 *திறமை*
- 1984 *அச்சமில்லை அச்சமில்லை*
- 1984 *வீட்டுக்கு ஒரு கண்ணகி*
- 1984 *காவல் கைதிகள்*
- 1984 *புதியவன்*
- 1984 *வாழ்க்கை*
- 1984 *வாய் சொல்லில் வீரனடி*
- 1984 *புயல் கடந்த பூமி*
- 1983 *என் பிரியமே*
- 1983 *அடுத்த வாரிசு*... பிரதீப்
- 1983 *பொய்க்கால் குதிரை (திரைப்படம்)*
- 1983 *கண் சிவந்தால் மண் சிவக்கும்* (1983)
- 1983 *தங்க மகன்*
- 1983 *யுத்த காண்டம்*
- 1982 *எச்சில் இரவுகள்*
- 1982 *இதயம் பேசுகிறது (திரைப்படம்)*
- 1982 *நன்றி மீண்டும் வருக*
- 1982 *அனல் காற்று (திரைப்படம்)*
- 1982 *போக்கிரி ராஜா*
- 1982 *ரங்கா*... ரவி
- 1982 *சகலகலா வல்லவன்*
- 1981 *பனிமலர்*
- 1981 *மௌன யுத்தம்*
- 1981 *காலம்*
- 1981 *ராம் லட்சுமண்*
- 1981 *ஒரு இரவு ஒரு பறவை*
- 1980 *அஞ்சாத நெஞ்சங்கள்*
- 1980 *சுஜாதா*
- 1980 *வசந்த அழைப்புகள்*
- 1980 *ஒரு தலை ராகம்*
# ரவீந்திரன் (நடிகர்)

## திரைத்துறை

### எழுத்தாளராக

| 2015 | *என்னும் எப்போதும்* (கதை) | மோகன்லால், மஞ்சு வாரியர், ரீணு மேத்யூஸ் | சத்யன் அந்திக்காடு | } |
| --- | --- | --- | --- | --- |
# இலியாண்டர்

***இலியாண்டர்*** (*Leander*) என்பது பேலிமோனிடே குடும்பத்தைச் சேர்ந்த இறால் பேரினமாகும்.  
இந்தப் பேரினச் சிற்றினங்கள் பல்வள இயைபுப் பரவலைக் கொண்டுள்ளன  
சிற்றினங்கள்:  
- *இலியாண்டர் திசுடன்சு* <small>கெல்லர், 1862</small>
- *இலியாண்டர் கம்மண்டி* <small>கிங்சுலி, 1883</small>
- *இலியாண்டர் இண்டிகசு* <small>கெல்லர், 1862</small>
- *இலியாண்டர் கெம்பி* <small>கோல்தூயிசு, 1950</small>
- *இலியாண்டர் மன்னிங்கி* <small>புரூசு, 2002</small>
- *இலியாண்டர் பவுலென்சிசு* <small>ஆர்ட்மேன், 1897</small>
- *இலியாண்டர் புளூமோசசு* <small>புரூசு, 1994</small>
- *இலியாண்டர் தெனுகோர்னிசு* <small>(சே, 1818) 2020</small>
# ஜார்ஜ் கிறிஸ்டோபர் மோல்ஸ்வொர்த் பேர்ட்வுட்

**சர் ஜார்ஜ் கிறிஸ்டோபர் மோல்ஸ்வொர்த் பேர்ட்வுட்** (*Sir George Molesworth Birdewood*) (8 டிசம்பர் 1832 ஜூன் 1917) **சர் ஜார்ஜ் பேர்ட்வுட்** என்றும் அழைக்கப்படும் இவர் ஆங்கிலோ-இந்திய அதிகாரியும், இயற்கை ஆர்வலரும், எழுத்தாளரும் ஆவார். இவர், 1846 முதல் 1858 வரை அப்போதைய மம்பாயின் முதல் செரிப்பாக பணியாற்றினார்.
# ஜார்ஜ் கிறிஸ்டோபர் மோல்ஸ்வொர்த் பேர்ட்வுட்

## வாழ்க்கை

ஜெனரல் கிறிஸ்டோபர் பேர்ட்வுட்டின் மகனான இவர், அப்போதைய பம்பாய் மாகாணத்தில் பெல்காமில், 1832 டிசம்பர் 8 அன்று பிறந்தார். இங்கிலாந்தின் பிளைமவுத் இலக்கணப் பள்ளி மற்றும் எடின்பர்க் பல்கலைக்கழகத்தில் கல்வி பயின்றார். அங்கு இவர் *"கருத்துக்களின் தோற்றம்"* (*"The origin of ideas"*) என்ற ஆய்வறிக்கையை முன்வைத்து முனைவர் பட்டம் பெற்றார். 1854 ஆம் ஆண்டில் பம்பாய் மருத்துவ சேவையில் நுழைந்த இவர், 1856 முதல் 1857 முடிய நடைபெற்ற ஆங்கிலேய பாரசீகப் போரில் பணியாற்றினார். பின்னர் கிராண்ட் மருத்துவக் கல்லூரி பேராசிரியராகவும், பல்கலைக்கழகத்தின் பதிவாளராகவும், அருங்காட்சியகத்தின் கண்காணிப்பாளராகவும், பம்பாயின் செரிப்பாகவும் மற்றும் ஆசிய மற்றும் தோட்டக்கலை சங்கங்களின் செயலாளராகவும் பணியாற்றினார்.
# 

ஜார்ஜ் கிறிஸ்டோபர் பம்பாயின் நகராட்சியின் வளர்ச்சியிலும் ஆர்வம் காட்டினார்.அங்கு இவர் செல்வாக்கையும் பிரபலத்தையும் பெற்றார். 1868 ஆம் ஆண்டில் உடல்நலக்குறைவால் இங்கிலாந்துக்குத் திரும்ப வேண்டிய கட்டாயம் ஏற்பட்டது. அங்கு இந்திய அலுவலகத்தின் வருவாய் மற்றும் புள்ளிவிவரத் துறையில் பணியில் சேர்ந்தார்.  
இந்திய பத்திரிகைகளுக்கு தொடர் பங்களிப்புகளுடன் இந்தியாவுடனான தனது தொடர்பை இவர் பராமரித்தார். மேலும் இந்திய இளவரசர்கள் மற்றும் தன்னுடன் படித்த இந்தியர்களுடன் நீண்டகாலம் நட்புடன் இருந்தார். 1846 ஆம் ஆண்டில் இவர் பம்பாயின் செரிப்பாகத் தேர்ந்தெடுக்கப்பட்டார். 1887 ஆம் ஆண்டில் இவர் இந்தியப் பேரரசின் ஆணையின் நைட் கமாண்டர் ஆனார். மேலும் கேம்பிரிச்சுப் பல்கலைக்கழகம் இவருக்கு சட்டத்தில் முனைவர் பட்டம் வழங்கியது. பிரான்சிய அகாதமி வழங்கிய செவாலியே விருது பெற்றவர்.
# 

## இறப்பு

பேர்ட்வுட் 1917 ஜூன் 28 அன்று ஈலிங்கில் இறந்தார்.
# விக்கிப்பீடியா:முதற்பக்கக் கட்டுரைகள்/மார்ச்சு 31, 2024

<div id="mp-tfa-img">  
</div>
**கருங்கழுகு** என்பது ஒரு வகைக் கழுகு இனப் பறவை ஆகும். எல்லா கழுகுகளையும் போலவே, இது பாறுக் குடும்பத்தில் உள்ளது, மேலும் இது இக்டினேட்டஸ் பேரினத்தின் ஒரே உறுப்பினர் ஆகும். இப்பறவை வெப்பமண்டல மற்றும் மிதவெப்ப மண்டல தெற்கு மற்றும் தென்கிழக்காசியா மற்றும் தென்கிழக்கு சீனாவின் மலைப்பாங்கான பகுதிகளின் காடுகளில் காணப்படுகிறது. இப்பறவையின் உடல் பார்க்க கறுப்பாகவும், அலகு மஞ்சளாகவும் இருக்கும். இவை எப்போதும் அடர்ந்த பசுமையான காடுகளிலேயே சார்ந்து வாழும். **மேலும்...**
---
<div id="mp-tfa-img">  
</div>
**மொடு சன்யூ** என்பவர் சியோங்னு பேரரசைத் தோற்றுவித்தவர் ஆவார். இவரது தந்தை தோவுமன் ஆவார். சிமா சியானின் கூற்றுப்படி மொடு ஒரு அறிவாற்றல் மிகுந்த குழந்தையாக இருந்தார். இவர் கி. மு. 209ஆம் ஆண்டு தன் தந்தையைக் கொல்லுமாறுத் தன் ஆட்களுக்கு ஆணையிட்டு ஆட்சிக்கு வந்தார். மொடு கி. மு. 209 முதல் கி. மு. 174 வரை ஆட்சி செய்தார். இவர் இவரது தந்தை தோவுமனுக்குக் கீழ் ஒரு இராணுவத் தலைவராகப் பணியாற்றினார். பிறகு சியோங்னு பேரரசின் சன்யூவாக முடிசூட்டிக் கொண்டார். இவரது பேரரசு தற்போதைய மங்கோலியாவில் அமைந்திருந்தது.**மேலும்...**
# மாற்றுப் பள்ளி

ஒரு **மாற்றுப் பள்ளி** (alternative school) என்பது, பரவலாக இருக்கும் பாடத்திட்டம் மற்றும் பாரம்பரியமற்ற கல்வி முறைகளைக் கொண்ட ஒரு கல்வி நிறுவனமாகும். பாரம்பரியக் கல்வி முறைகளைப் போலன்றி இத்தகைய பள்ளிகள், வலுவான அரசியல் சிந்தனைகள், அறிவார்ந்த அல்லது தத்துவ நோக்குநிலைகளைக் கொண்டுள்ளன.  
மற்ற பள்ளிகள், திறமையான மாணவர்கள், சிறப்புத் தேவைகளைக் கொண்ட குழந்தைகள், இடைநின்ற மாணவர்கள் போன்றவர்களுக்கானவையாக இருக்கும் போது சில பள்ளிகள் ஒரு கலாச்சாரத்தில் பயன்படுத்தப்படும் பிரதான கற்பித்தல் முறையிலிருந்து வேறுபட்ட கற்பித்தல் அணுகுமுறைகளை அடிப்படையாகக் கொண்டவையாக இருக்கலாம்.
# மாற்றுப் பள்ளி

## இந்தியா

இந்தியாவில், மாற்றுப் பள்ளிகள் தொடர்பான நீண்ட வரலாறு உள்ளது. கிமு 1500 முதல் கிமு 500 வரையிலான வேத மற்றும் குருகுலக் கல்வி முறைகள், மாணவர்களிடையே தொழிற் திறன்கள், கலாச்சாரம், ஆன்மீக அறிவொளியைப் பெறுவதை வலியுறுத்தியது. எனவே, கல்வியின் நோக்கமானது, மாணவர்களை வாழ்க்கையின் பல்வேறு அம்சங்களில் மேம்படுத்துவதோடு சமூக சேவையையும் உறுதி செய்வதாக இருந்தது. இருப்பினும், உள்ளூர் பொருளாதாரங்களின் வீழ்ச்சியும் காலனித்துவ ஆட்சியாளர்களின் வருகையும் இந்த அமைப்பு வீழ்ச்சியடைவதற்கு காரணமாக அமைந்தது. 1835 ஆம் ஆண்டின் ஆங்கிலக் கல்விச் சட்டப் பரிந்துரைக்கப்பட்டபடி, ஆங்கிலவழிக் கல்வி போன்ற சில குறிப்பிடத்தக்க சீர்திருத்தங்கள் அறிமுகப்படுத்தப்பட்டன. இன்றைய பெரும்பாலான பள்ளிகள் காலனித்துவ சகாப்தத்தில் உருவாக்கப்பட்ட முறையைப் பின்பற்றுகின்றன. விடுதலை பெற்றதிலிருந்து பல ஆண்டுகளில், பள்ளி வலையமைப்பை விரிவுபடுத்துதல், கல்வித் தேவைகளுக்கு ஏற்ப பாடத்திட்டத்தை வடிவமைத்தல், தாய் மொழியைக் கற்பித்தல் போன்றவற்றிற்கு அரசு கவனம் செலுத்தியுள்ளது. பத்தொன்பதாம் நூற்றாண்டின் இறுதியில், பல சமூக சீர்திருத்தவாதிகள் சமகால கல்வி முறைக்கு மாற்று வழிகளை ஆராயத் தொடங்கினர். விவேகானந்தர், தயானந்த் சரஸ்வதி, ஜோதிபா புலே, சாவித்ரிபாய் புலே, சையத் அகமது கான் ஆகியோர் சமூக மீளுருவாக்கம், சமூக ஏற்றத்தாழ்வுகளை அகற்றுதல், மாற்றுப் பள்ளிகள் மூலம் பெண் கல்வியை மேம்படுத்துதல் போன்ற பணிகளை மேற்கொண்ட முன்னோடிகள் ஆவர். இருபதாம் நூற்றாண்டின் முற்பகுதியில் கல்வியாளர்கள் பிரதான பள்ளிகளில் காணப்படும் குறைபாடுகளைக் களையும் வகையில் மாற்றுப் பள்ளிகளின் மாதிரிகளை உருவாக்குகிறார்கள். ரவீந்திரநாத் தாகூரின் சாந்தி நிகேதன், ஜிட்டு கிருஷ்ணமூர்த்தி இரிஷி பள்ளத்தாக்குப் பள்ளி, ஸ்ரீ அரவிந்தோ, அன்னையின் ஸ்ரீ அரவிந்தர் சர்வதேச கல்வி மையம் மற்றும் வால்டனின் பாதை காந்தப் பள்ளி ஆகியவை இதற்கான சில எடுத்துக்காட்டுகளாகும்.
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/எளிய முறைக்கான பரிந்துரைகள்

</font></div>
<div>
<span> **பரிந்துரை 1:**
- கட்டுரையை தனது கணினியிலோ அல்லது தனது மணல்தொட்டி பக்கத்திலோ புதிதாக எழுதி வைத்துக்கொள்ளுதல்.
- ஏற்கனவே இருக்கும் கட்டுரையைத் திறந்து, *தொகு* எனும் செயல்பாட்டினை இயக்கி, அங்கிருக்கும் உள்ளடக்கத்தை முழுமையாக நீக்கிவிட்டு, புதிய உள்ளடக்கத்தை இட்டு சேமித்தல் (பதிப்பிடுதல்).
- அதன்பிறகு திருத்தங்கள் செய்தல், கூடுதல் தகவல்களை சேர்த்தல் ஆகிய தொடர் முன்னேற்றங்களைச் செய்தல்.
</div>  
</font></div>
<div>
<span> **பரிந்துரை 2:**
- ஆங்கிலக் கட்டுரையை மொழிபெயர்ப்புக் கருவி வாயிலாக புதிதாக மொழிபெயர்த்து, தனது மணற்தொட்டியில் உள்ளடக்கத்தை இட்டுக்கொள்ளுதல்.
- சிறு திருத்தங்களை மணல்தொட்டியில் செய்தல்.
- இறுதியாக மணல்தொட்டியிலுள்ள உள்ளடக்கத்தை கூகுள் கட்டுரையில் replace செய்தல். எடுத்துக்காட்டு: செயல் 1 & செயல் 2, செயல் 3
</div>  
</font></div>
<div>
<span> **பரிந்துரை 3:**
- ஆங்கிலக் கட்டுரையை மொழிபெயர்ப்புக் கருவி வாயிலாக புதிதாக மொழிபெயர்த்து, நேரடியாக கூகுள் கட்டுரையில் overwrite செய்தல். எடுத்துக்காட்டு: மொழிபெயர்ப்புக் கருவி வாயிலாக புதிதாக மொழிபெயர்த்து நேரடியாகவே overwrite செய்தல்
- அதன்பிறகு திருத்தங்களைச் செய்தல்.
</div>  
- இந்த மூன்று பரிந்துரைகளின்படி செயல்பட்டால், முந்தைய தொகுத்தல் வரலாறுகள் அனைத்தும் பேணி காக்கப்படும்.  
<noinclude>  
</noinclude>
# ஆங்கிலவழிக் கல்வி

**ஆங்கிலவழிக் கல்வி** (English-medium education) என்பது ஆங்கிலத்தினை பயிற்று மொழியாகக் கொண்டு மேற்கொள்ளப்படும் கற்பித்தல் முறையினைக் குறிப்பதாகும். குறிப்பாக, ஆங்கிலம் மாணவர்களின் தாய்மொழியாக இல்லாத இடங்களில் கற்பிக்கப்படுவதனைக் குறிக்கிறது.  
ஆங்கிலவழிக் கல்வி என்பது பிரித்தானிய ஆட்சியின் விரிவாக்கத்துடன் தொடர்புடையது. இரண்டாம் உலகப் போருக்குப் பின்னர் அமெரிக்காவின் பொருளாதார வளார்ச்சியும் கலாச்சார செல்வாக்கும், இணையம் மற்றும் பிற தொழில்நுட்பங்களின் விரைவான பரவலைப் போலவே, ஆங்கில மொழியின் தாக்கத்தை உலகளவில் மேலும் அதிகரித்துள்ளது. இதன் விளைவாக, ஆங்கிலம் பிரதான மொழியாக இல்லாத பல மாநிலங்களில் ஆங்கிலவழிக் கல்விப் பள்ளிகள் உள்ளன. சர்வதேசமயமாக்கலை நோக்கிய சமீபத்திய போக்கு காரணமாக, அதிக எண்ணிக்கையிலான பட்டப்படிப்புகள், குறிப்பாக முதுகலை மட்டத்தில், ஆங்கிலவழிக் கல்வி மூலம் கற்பிக்கப்படுகின்றன.
# ஆங்கிலவழிக் கல்வி

## நாடு வாரியாக

### பிரித்தானிய இராச்சியம்

18ஆம் நூற்றாண்டில் நாட்டின் பெரும்பாலான பகுதிகளில் உள்ள ஒவ்வொரு கோயில், மசூதி அல்லது கிராமத்திற்கும் ஒரு பள்ளி இருந்ததால், உள்நாட்க் கல்வி பரவலாக இருந்தது என்று பிரித்தானியப் பதிவுகள் காட்டுகின்றன. கற்பிக்கப்பட்ட பாடங்களில் வாசிப்பு, எழுத்து, எண்கணிதம், இறையியல், சட்டம், வானியல், உருவகவியல், நெறிமுறைகள், மருத்துவ அறிவியல் மற்றும் மதம் ஆகியவை அடங்கும். பள்ளிகளில் சமூகத்தின் அனைத்து பிரிவுகளையும் சேர்ந்த மாணவர்கள் கல்வி கற்றனர்.  
1813 ஆம் ஆண்டின் சாசனச் சட்டம், இந்தியக் கல்வி முறையில், தாய்மொழியுடன் ஆங்கிலமும் கற்பிக்கப்படும் என்று தீர்ப்பளித்தது.  
தற்போதைய கல்வி முறை, 19 ஆம் நூற்றாண்டில் தாமஸ் பேபிங்டன் மெக்காலே பரிந்துரைகளைத் தொடர்ந்து ஆங்கிலேயர்களால் அறிமுகப்படுத்தப்பட்டு நிதியளிக்கப்பட்டது. இந்தியப் பாரம்பரியக் கல்வி முறைகள் பிரித்தானிய அரசாங்கத்தால் அங்கீகரிக்கப்படவில்லை, அதன் பின்னர் அவை வீழ்ச்சியடைந்து வருகின்றன.  
தாமஸ் மெக்காலேயின் பிரபலமற்ற 'ஆங்கிலக் கல்விச் சட்டம்' (1835) அத்தகைய கொள்கையின் நிரல்களை வெளிப்படையாகவும் மறைமுகமாகவும் உள்ளடக்கியது.
# எம். கமலாத்தாள்

**எம். கமலாத்தாள்** (*M Kamalathal*) என்பவர் தமிழ்நாடு கோயம்புத்தூர் மாவட்டத்தினைச் சார்ந்தவர். இவரைப் பாசமாக *இட்லி அம்மா* (அம்மா மற்றும் பாட்டிமா) என்று இப்பகுதி மக்கள் அழைக்கின்றனர். இவர் இடம்பெயர்ந்த தொழிலாளர்கள் மற்றும் தேவைப்படுபவர்களுக்கு இட்லி தயாரிப்பதிலும் விற்பனை செய்வதிலும் இவர் செய்த பணிக்காக அறியப்பட்ட ஓர் இந்தியச் சமூக சேவகர் ஆவார்.
# எம். கமலாத்தாள்

## சமூகப் பணிகள்

கோயம்புத்தூர் நகரின் புறநகரில் உள்ள வடிவேலம்பாளையத்தில் வசிக்கும் கமலாத்தாள், தனது தன்னலமற்ற சேவை மற்றும் குறைந்த இலாபத்தில் வணிகம் செய்வதால் பெயர் பெற்றவர். இவர் ஒவ்வொரு நாளும் சுமார் 600 இட்லி சாம்பார் மற்றும் சட்னி பக்க உணவுகளுடன் ஒரு இட்லி 1 ரூபாய் என விற்கிறார். இவை அனைத்தினையும் இவர் தனியாகவே தயாரிக்கிறார். இவரின் சேவையினை அறிந்த மகேந்திரா நிறுவனம் இவருக்கு வீட்டினையும் நவீன சமையலறையினையும் கட்டிக்கொடுத்தனர். இவரை இந்தியப் பிரதமர் நரேந்திர மோதி தனது மனதின் குரல் நிகழ்ச்சியிலும், தமிழக முதல்வர் மு. க. ஸ்டாலின் தமிழக அரசு பள்ளி மாணவர்களுக்கு காலை உணவு வழங்கும் திட்டத்தினை துவக்கி வைக்கும்போது சிறப்பித்தார்.
# தூக்குதுரை

**தூக்குதுரை** (*Thookudurai*) என்பது 2024 ஆம் ஆண்டு டேனிஸ் மஞ்சுநாத் இயக்கத்தில் வெளிவந்த இந்தியத் தமிழ் நகைச்சுவை நாடகத் திரைப்படமாகும். இப்படத்தில் யோகி பாபு, இனியா மகேஷ் ஆகியோர் முக்கிய வேடங்களில் நடித்திருந்தனர். இப்படத்தை அரவிந்த் வெள்ளையபாண்டியன், அன்புராசு கணேசன் ஆகியோர் தயாரித்தனர். ஓபன் கேட் பிக்சர்சு பதாகையின் கீழ் வினோத் குமார், தங்கராஜு இணைந்து தயாரித்தனர்.
# தூக்குதுரை

## தயாரிப்பு

படத்தின் முதல் தோற்றம் 2023 நவம்பர் 20 அன்று வெளியிடப்பட்டது. அதன் பின்னர் படத்தின் தூண்டோட்டம் வெளியிடப்பட்டது.
# தூக்குதுரை

## பாடல்கள்

இப்படத்திற்கு கே. எஸ். மனோஜ் இசையமைத்திருந்தார்.
# தூக்குதுரை

## வரவேற்பு

சினிமா எக்ஸ்பிரஸின் பி. ஜெயபுவனேஸ்வரி "இதுபோன்ற தருணங்கள் எளிமையான இலட்சியங்களுடன் ஏராளமான படங்களாக இருக்க வேண்டுமென நான் விரும்புகிறேன்" என்று கூறினார்.டைம்ஸ் நவின் ரைசா நசுரீன் ஐந்திற்கு மூன்று என மதிப்பீடு செய்து, "யோகி பாபுவின் படம் ஒரு சிரிப்புக் கலவரத்தை உறுதியளிக்கிறது" என்று கூறினார்.
# இரோதாவின் ரௌலா வேலா

**ரௌலா வேலா** ( *Rāüla vela* ) என்பது பன்னிரண்டாம் நூற்றாண்டின் பிற்பகுதியில் வாழ்ந்த ரோதோ என்ற கவிஞரால் இயற்றப்பட்ட ஒரு கவிதைப் படைப்பு ஆகும். இது இந்தியாவின் மத்தியப் பிரதேசத்தில் உள்ள தார் என்ற இடத்தில் இருந்து ஒரு தனித்துவமான கல்வெட்டில் பாதுகாக்கப்பட்டிருந்தது. இந்த கல்வெட்டு மும்பை ஆசியச் சங்கத்திலிருந்து தற்போது மும்பையிலுள்ள சத்ரபதி சிவாஜி மகாராஜ் வாஸ்து சங்கராலயத்திற்கு மாற்றப்பட்டது.
# இரோதாவின் ரௌலா வேலா

## மொழி

கவிதையின் மொழி பல்வேறு சமகால பேச்சுவழக்குகளின் சிறப்பியல்புகளைப் பின்பற்றுகிறது. ஆனால் அடிப்படையான பேச்சுவழக்கான அபபிராம்சாவிற்கும் இந்தியின் ஆரம்ப வடிவங்களுக்கும் இடையில் ஒரு இடைநிலைக் கட்டத்தைக் குறிக்கிறது. எனவே, வட இந்தியாவின் மொழியியல் வரலாற்றில் கல்வெட்டு முதன்மையானது. மொழியிலாளர் அரிவல்லப் பயானி என்பவர் கவிதையை ஆழமாகப் படித்து மொழிபெயர்த்தார். மாடபிரசாத குப்தா என்பவராலும் பின்னர், கைலாஷ் சந்திர பாட்டியா என்பவராலும் மொழியின் விரிவான ஆய்வுகள் மேற்கொள்ளப்பட்டன. 1999 ஆம் ஆண்டு *திமோதி லென்சு* என்பவரால் கல்வெட்டின் மேலதிக ஆய்வு வெளியிடப்பட்டது.
# இரோதாவின் ரௌலா வேலா

## தொல்லியல்

இந்தப் பதிவின் தொல்லியல் அர்ச்சுனவர்மனின் புகழ்பெற்ற தார் கல்வெட்டுடன் சில ஒற்றுமைகளைக் காட்டுகிறது (சுமார் 1210) இது *விஜயஸ்ரீனடிகா* என்று அழைக்கப்படும் நாடக வடிவத்தை எடுக்கிறது.